b"\n_START_ARTICLE_\nVirus (film)\n_START_SECTION_\nVsebina\n_START_PARAGRAPH_\nAkademik Vladislav Volkov je rusko znanstveno plovilo v ju\xc5\xbenem Pacifiku, ki komunicira z vesoljsko postajo Mir. Velik vir energije zadane Mir, pobije kozmonavte in se prenese na Volkova. Tako prevzame ladjo in napade posadko._NEWLINE_Sedem dni kasneje, ladijski vla\xc4\x8dilec Morska Zvezda, katere kapitan je alkoholik Robert Everton (Donald Sutherland), izgubi nezavarovan vla\xc4\x8dilec, ko plujejo skozi tajfun. Posadka ladje, katero vodita navigatorka in biv\xc5\xa1a \xc4\x8dlanica pomorske voja\xc5\xa1ke posadke Kelly Foster (Jamie Lee Curtis) in in\xc5\xbeenir Steve Baker (William Baldwin), odkrije da v ladjo vdira voda. Ko \xc5\xbeeli Morska Zvezda pobegniti v oko nevihte, da bi popravili \xc5\xa1kodo, se na radarju pojavi Volkov. Ko ugotovi, da bi ladja lahko bila vredna milijone, Everton uka\xc5\xbee posadki, da se vkrca na Volkova._NEWLINE_Na Volkovu, je ve\xc4\x8dina elektronike uni\xc4\x8dena in ruske posadke ni nikjer na vidiku. Everton naro\xc4\x8di Stevu in \xc5\xa1e enemu \xc4\x8dlanu posadke, Squeakyu (Julio Oscar Mechoso), naj ponovno vzpostavita elektriko na ladji. Kmalu zatem pade na Morsko Zvezdo sidro in po\xc5\xa1koduje Hika (Cliff Curtis), medtem ko prvi \xc4\x8dastnik J.W. Woods, Jr. (Marshall Bell) ostane nepo\xc5\xa1kodovan. Steve pusti Squeakya, da stra\xc5\xbei sobo z elektroniko, kjer se sre\xc4\x8da s pajku podobnemu robotu._NEWLINE_Ko Fosterjeva oskrbuje rano Hiku, jih napade vodilna znanstvenica Nadia Vinogradova (Joanna Pacu\xc5\x82a) - edina pre\xc5\xbeivela \xc4\x8dlanica posadke Volkova - vendar jo onesposobi Steve. Nadia histeri\xc4\x8dno pripoveduje da ''tisto'' potrebuje elektriko, da se premika po ladji in sku\xc5\xa1a prepri\xc4\x8dati posadko naj izklopijo elektriko. Steve, Woods in eden izmed \xc4\x8dlanov posadke Richie Mason (Sherman Augustus), se odpravijo po Squeakya, vendar odkrijejo delavnico, ki ustvarja \xc5\xa1e ve\xc4\x8d \xc4\x8dudnih robotov._NEWLINE_Trojico napadejo roboti in nekaj kar izgleda kot Rus s pi\xc5\xa1tolo. Rus se izka\xc5\xbee, da je robot zato ga onesposobijo in navidezno mrtvega odnesejo k ostalim. Nadia pojasni, da je neznana elektri\xc4\x8dna sila pri\xc5\xa1la iz Mira pred osmimi dnevi in prevzela vse ra\xc4\x8dunalnike in iz posadke za\xc4\x8dela ustvarjati robote, s kakr\xc5\xa1nim so imeli opravka Steve, Woods in Richie. Izka\xc5\xbee se, da je bil ta robot v bistvu kapitan ladje in Nadijin mo\xc5\xbe._NEWLINE_Nevihta se nadaljuje in posadka se odpravi sobo z ra\xc4\x8dunalniki. Na njihovi poti naletijo na spremenjenega Squeakya in velikanskega robota, ki ubije Woodsa. Pre\xc5\xbeiveli se zabarikadirajo v sobo za komuniciranje in Richie po\xc5\xa1lje klic na pomo\xc4\x8d, vendar Everton uni\xc4\x8di radio, saj se ne \xc5\xbeeli odpovedati denarju, ki bi ga dobil za to ladjo. Fosterjeva udari Evertona in ga odstrani iz razre\xc5\xa1i poveljevanja. Richie se za\xc4\x8dne pogovarjati z vesoljcem preko ra\xc4\x8dunalnika, ta pa jim pove, da se zave kak\xc5\xa1en ''virus'' je \xc4\x8dlove\xc5\xa1ka vrsta, in da jo \xc5\xbeeli uporabiti za ''rezervne dele''. Richie zaradi tega znori, uni\xc4\x8di Squeakya in pobegne. Ko ostali zapustijo sobo, se Everton pogovori z vesoljcem, ki ga prepozna kot dominantno vrsto._NEWLINE_Posadka ugotovi, da je vesoljec premaknil Volkovov ra\xc4\x8dunalnik drugam. Ker ugotovijo, da se ladja premika, se odpravijo na most, vendar Hika vzame tajfun. Medtem Everton pride v eno izmed delavnic, kjer se pogodi z vesoljcem. Fosterjeva ugotovi, da je ladja namenjena na Otok Lord Howe, zato Nadia posumi, da \xc5\xbeeli vesoljec priti do britanske komunikacijske postaje, saj bi tako nadzoroval svetovne voja\xc5\xa1ke enote. Odlo\xc4\x8dijo se potoniti Volkova vendar naletijo na v robota spremenjenega Evertona, katerega porazijo s termitovo granato. Izpraznijo ladijsko gorivo in nastavijo eksploziv._NEWLINE_Fosterjeva, Steve in Nadia naletijo na Richija, vendar jih kmalu napade velikanski robot. Ta ugrabi Fosterjevo in jo mu\xc4\x8di, da bi pridobil lokacijo detonatorja eksploziva. Richie na smrt ranjen pove Stevu, da je popravil sede\xc5\xbe za izstrelitev. Nadia in Steve re\xc5\xa1ita Fosterjevo, Nadia pa se \xc5\xbertvuje in ustreli s signalno pi\xc5\xa1tolo v gorivo, ter tako ubije robota. Fosterjeva in Steve pobegneta s pomo\xc4\x8djo Richievega sede\xc5\xbea za izstrelitev, \xc5\xa1e preden raznese ladjo. Eksplozija se vidi dale\xc4\x8d naokoli, ter Fosterjevo in Steva re\xc5\xa1i ameri\xc5\xa1ka ladja."